CELEX: 32008R1259
Language: sk
Date: 2008-12-16
Title: Nariadenie Komisie (ES) č. 1259/2008 zo 16. decembra 2008 , ktorým sa schvaľujú malé zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Bleu d'Auvergne (CHOP)]

17.12.2008   
            
            
               SK
            
            
               Úradný vestník Európskej únie
            
            
               L 338/5
            
         
      NARIADENIE KOMISIE (ES) č. 1259/2008
   zo 16. decembra 2008,
   ktorým sa schvaľujú malé zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Bleu d'Auvergne (CHOP)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 9 ods. 2 druhú vetu,
   keďže:
   
               (1)
            
            
               V súlade s článkom 9 ods. 1 prvým pododsekom nariadenia (ES) č. 510/2006 a so zreteľom na článok 17 ods. 2 uvedeného nariadenia Komisia preskúmala žiadosť Francúzska o schválenie zmeny a doplnenia prvkov špecifikácie chráneného označenia pôvodu „Bleu d'Auvergne“ zapísaného nariadením Komisie (ES) č. 1107/96 (2).
            
         
               (2)
            
            
               Cieľom žiadosti je zmeniť a doplniť špecifikáciu spresnením podmienok používania spracovateľských postupov a prísad do mlieka a pri výrobe syra Bleu d'Auvergne. Týmito postupmi sa zaisťuje zachovanie hlavných charakteristík označenia.
            
         
               (3)
            
            
               Komisia preskúmala uvedenú zmenu a doplnenie a dospela k záveru, že sú opodstatnené. Keďže zmena a doplnenie v zmysle článku 9 nariadenia Komisie (ES) č. 510/2006 sú malé, Komisia ich môže schváliť bez použitia postupu opísaného v článkoch 5, 6 a 7 uvedeného nariadenia.
            
         
               (4)
            
            
               V súlade s článkom 18 ods. 2 nariadenia Komisie (ES) č. 1898/2006 (3) a v zmysle článku 17 ods. 2 nariadenia (ES) č. 510/2006 by sa zhrnutie špecifikácie malo uverejniť,
            
         PRIJALA TOTO NARIADENIE:
   Článok 1
   Špecifikácia chráneného označenia pôvodu „Bleu d'Auvergne“ sa mení a dopĺňa v súlade s prílohou I k tomuto nariadeniu.
   Článok 2
   Upravené zhrnutie hlavných prvkov špecifikácie je uvedené v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. ES L 148, 21.6.1996, s. 1.
   
      (3)  Ú. v. EÚ L 369, 23.12.2006, s. 1.
   
      PRÍLOHA I
      Schvaľujú sa tieto zmeny a doplnenia špecifikácie chráneného označenia pôvodu „Bleu d'Auvergne“:
      „Spôsob výroby“
      Bod 5 špecifikácie týkajúci sa opisu spôsobu výroby sa dopĺňa takto:
      
         „(…) Syrenie mlieka sa vykonáva výlučne s použitím syridla.
         Zhusťovanie mlieka čiastočným odstránením vodnatej časti pred koaguláciou je zakázané.
         Okrem mliečnych surovín sú v mlieku jedinými povolenými prímesami alebo pomocnými látkami alebo prísadami a počas výroby syra syridlo, kultúry baktérií, kvasiniek, plesní, ktorých neškodnosť bola preukázaná, chlorid vápenatý a soľ.
         (…) Uchovávanie mliečnych surovín, výrobkov počas výroby, syreniny alebo čerstvého syra prostredníctvom ich udržiavania pri mínusovej teplote je zakázané.
         (…) Uchovávanie čerstvých syrov a zrejúcich syrov v zmenenej atmosfére je zakázané.“
      
   
   
      PRÍLOHA II
      ZHRNUTIE
      
         Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín
      
      „BLEU D'AUVERGNE“
      
         ES č.: FR-PDO-0117-0107/29.3.2006
      
      CHOP (X) CHZO ( )
      Tento prehľad obsahuje hlavné body špecifikácie výrobku na informačné účely.
      1.   Príslušný orgán v členskom štáte
      
                  Názov
               
               
                  :
               
               
                  Institut National de l’Origine et de la Qualité (INAO)
               
            
                  Adresa
               
               
                  :
               
               
                  51 rue d’Anjou – 75008 Paris
               
            
                  Tel.
               
               
                  :
               
               
                  + 33 (0)1 53 89 80 00
               
            
                  Fax
               
               
                  :
               
               
                  + 33 (0)1 53 89 80 60
               
            
                  E-mail
               
               
                  :
               
               
                  info@inao.gouv.fr
               
            2.   Skupina
      
                  Názov
               
               
                  :
               
               
                  Syndicat Interprofessionnel Régional du Bleu d'Auvergne
               
            
                  Adresa
               
               
                  :
               
               
                  Mairie – 15400 Riom-ès-Montagnes
               
            
                  Tel.
               
               
                  :
               
               
                  +33 (0)4 71 78 11 98
               
            
                  Fax
               
               
                  :
               
               
                  +33 (0)4 71 78 11 98
               
            
                  E-mail
               
               
                  :
               
               
                  bleudauvergne@wanadoo.fr
               
            
                  Zloženie
               
               
                  :
               
               
                  výrobcovia/spracovatelia (X) ostatní ( )
               
            3.   Druh výrobku
      
                  Trieda 1.3 –
               
               
                  Syry
               
            4.   Špecifikácia (prehľad požiadaviek podľa článku 4 ods. 2 nariadenia (ES) č. 510/2006)
      
      4.1.   Meno
      „Bleu d'Auvergne“
      4.2.   Opis
      Syr z kravského mlieka s modrou plesňou v tvare splošteného valca s prírodnou plesňou na povrchu. Veľký syr od 2 kg do 3 kg a priemer približne 20 cm. Malý syr 1 kg, 500 g alebo 350 g.
      Obsah tuku je minimálne 50 % a obsah sušiny nie je menší ako 52 %.
      4.3.   Zemepisná oblasť
      Stred oblasti Massif Central, ktorý tvoria tieto obce:
      
                   
               
               
                  Departmán Puy-de-Dôme: všetky obce.
               
            
                   
               
               
                  Departmán Cantal: všetky obce.
               
            
                   
               
               
                  Departmán Haute-Loire:
                  Okres Brioude: všetky obce.
               
            
                   
               
               
                  Departmán Aveyron:
                  Kantóny Mur-de-Barrez a Sainte-Geneviève-sur-Argence: všetky obce.
               
            
                   
               
               
                  Departmán Corrèze:
                  Kantóny Argentat, Beaulieu-sur-Dordogne, Bort-les-Orgues, Eygurande, Lapleau, la Roche-Canillac, Mercoeur, Meyssac, Neuvic, Saint-Privat, Ussel-Est a Ussel-Ouest: všetky obce.
               
            
                   
               
               
                  Departmán Lot:
                  
                               
                           
                           
                              Kantóny Bretenoux, Figeac-Est, Figeac-Ouest, Gramat, Lacapelle-Marival, Latronquière, Martel, Saint-Céré, Sousceyrac a Vayrac: všetky obce.
                           
                        
                               
                           
                           
                              Kantón Livernon: obce Assier, Issepts, Reyrevignes, Saint-Simon et Sonac.
                           
                        
                               
                           
                           
                              Kantón Souillac: obce Lacave, Mayrac, Meyronne, Pinsac a Saint-Sozy.
                           
                        
            
                   
               
               
                  Departmán Lozère:
                  Kantóny Aumont-Aubrac, Fournels, Grandieu, Langogne, Le Malzieu, Nasbinals, Saint-Alban-sur-Limagnole, Saint-Amans-la-Lozère a Saint-Chély-d'Apcher: všetky obce.
               
            4.4.   Dôkaz o pôvode
      Každý výrobca mlieka, každá prevádzka na spracovanie syra a každá prevádzka na zretie syra vyplní „vyhlásenie o spôsobilosti“ zaregistrované orgánmi INAO, na základe ktorého môže INAO identifikovať všetky hospodárske subjekty. Uvedené hospodárske subjekty musia pre INAO sprístupniť záznamy a všetku dokumentáciu potrebnú na kontrolu pôvodu, kvality a výrobných podmienok mlieka a syrov.
      V rámci kontroly charakteristík výrobku označenia pôvodu má analytická a organoleptická skúška zaručiť kvalitu a typické vlastnosti skúšaných výrobkov.
      4.5.   Spôsob výroby
      Výroba mlieka, výroba a zrenie syrov sa musia uskutočňovať v zemepisnej oblasti.
      Výroba stále zahŕňa tie isté činnosti ako v minulosti: odkvapkávanie syreniny, vloženie do foriem, dvakrát ručné solenie hrubou suchou soľou, niekoľkonásobné otočenie, potom prepichovanie dlhými ihlicami. Tento prístup vzduchu do syra umožňuje vytvoriť penicillium glaucum. Nasleduje zrenie v pivnici, pri veľkých syroch minimálne 4 týždne a pri malých syroch minimálne 2 týždne.
      4.6.   Spojenie
      Pôvod syra siaha do začiatku 19. storočia, keď sa vyrábal na vulkanických vysočinách oblasti Massif Central. Jeho povesť sa doniesla až do Paríža, kde naň v roku 1879 spieval chvály Francisque Bathol. Žiadosť o označenie pôvodu bola podaná v roku 1972 a Bleu d'Auvergne získal označenie pôvodu v marci 1975.
      Oblasť výroby Bleu d'Auvergne tvorí územie charakterizované vulkanickými a žulovými pôdami bohatými na minerály a drsné podnebie, v ktorom rastú len veľmi osobitné rastliny. Tie prispievajú k osobitosti syra Bleu d'Auvergne, ktorý je typický tým, že sa pri jeho výrobe používajú osobitné kmene penicilínu, ktoré sa vyvíjajú a produkujú v oblasti CHOP syra Bleu d'Auvergne. Spôsob oddelenia srvátky od syreniny, ako aj ručné solenie dodávajú syru Bleu d'Auvergne veľmi jemnú pleseň, rovnomerne rozloženú v celej hmote, ktorou sa tento syr líši od ostatných syrov s modrou plesňou.
      4.7.   Kontrolný orgán
      
                  Názov
               
               
                  :
               
               
                  Institut National de l’Origine et de la Qualité (INAO)
               
            
                  Adresa
               
               
                  :
               
               
                  51 rue d'Anjou 75008 Paris
               
            
                  Tel.
               
               
                  :
               
               
                  01 53 89 80 00
               
            
                  Fax
               
               
                  :
               
               
                  01 53 89 80 60
               
            
                  E-mail
               
               
                  :
               
               
                  info@inao.gouv.fr
               
            Institut National de l’Origine et de la Qualité (Národný inštitút pre označenia pôvodu a kvalitu) je verejný administratívny úrad s právnou subjektivitou pod dohľadom ministerstva poľnohospodárstva.
      Inštitút INAO je zodpovedný za kontrolu podmienok pri výrobe výrobkov s označením pôvodu.
      
                  Názov
               
               
                  :
               
               
                  Direction Générale de la Concurrence, de la Consommation et de la Répression des Fraudes (DGCCRF)
               
            
                  Adresa
               
               
                  :
               
               
                  59, Boulevard Vincent Auriol 75703 Paris Cedex 13
               
            
                  Tel.
               
               
                  :
               
               
                  01 44 87 17 17
               
            
                  Fax
               
               
                  :
               
               
                  01 44 97 30 37
               
            
                  E-mail
               
               
                  :
               
               
                  info@inao.gouv.fr
               
            DGCCRF je oddelenie ministerstva hospodárstva, financií a priemyslu.
      4.8.   Označenie
      Syry musia byť povinne zabalené do alobalu.
      Musí byť na nich uvedený názov označenia.